28/08/2019 | Administración LocalMunicipal
Malpica de Bergantiños
Recadación
Aprobación do padron das taxas polos servicios de recollida de lixo, sumidoiros, depuración de augas residuais, abastecemento de auga e do canon da auga, correspondente ao 2º trimestre de 2019.

Con data 21/08/2019, o alcalde D. Walter Pardo Añón dictou a resolución núm.457/2019 que se reproduce a continuación: APROBACIÓN DO PADRON DAS TAXAS POLOS SERVICIOS DE RECOLLIDA DE LIXO, SUMIDOIROS, DEPURACIÓN DE AUGAS RESIDUAIS, ABASTECEMENTO DE AUGA E DO CANON DA AUGA, CORRESPONDENTE AO 2º TRIMESTRE DE 2019. FEITOS Examinado o padrón das TAXAS POLOS SERVICIOS DE RECOLLIDA DE LIXO, SUMIDOIROS, DEPURACIÓN DE AUGAS RESIDUAIS, ABASTECEMENTO DE AUGA E DO CANON DA AUGA CREADO NA LEI 9/2010, DE 4 DE NOVEMBRO, DE AUGAS DE GALICIA, correspondente o período impositivo 2º TRIMESTRE DE 2019. CONSIDERACIÓNS LEGAIS E TÉCNICAS - Artigo 62.3 da Lei 58/2003, de 17 de decembro, xeral tributaria (BOE núm.302, do 18/12/2003). - Artigo 68 do R. D. 939/2005, de 29 de xullo, regulamento xeral de recadación (BOE núm.210, do 02/09/2005). - Lei 9/2010, do 4 de novembro, de augas de Galicia. - Decreto 136/2012, do 31 de maio, polo que se aproba o regulamento do canon da auga e do coeficiente de vertedura a sistemas públicos de depuración de augas residuais. - Ordenanza fiscal nº 7 da taxa pola prestación do servizo de sumidoiros. - Ordenanza fiscal nº 19 da taxa pola recollida de lixo e residuos sólidos urbáns. - Ordenanza fiscal nº 19 da taxa pola prestación do servizo de distribución de auga, inclúidas a concesión de licenzas de acometida á rede, a colocación e a utilización de contadores e instalacións análogas. - Ordenanza fiscal nº 29 da taxa pola prestación do servizo de tratamento e depuración de augas residuais. Logo de ver o artigo 21 da Lei 7/1985, do 2 de abril, reguladora das bases do réxime local (BOE núm.80, do 03-04-1985) e o artigo 24 do R. D. L.781/1996, do 18 de abril, polo que se aproba o Texto refundido das disposicións legais vixentes en materia de réxime local (BOE núm.96, do 22-4-1986). De acordo con todo o indicado, RESOLVO: 1 Aproba-lo padrón das taxas pola prestación dos servicios de abastecemento de auga, recollida de lixo, sumidoiros, depuración de augas residuais e do canon da auga creado e regulado na Lei 9/2010, de 4 de novembro, de augas de Galicia, correspondente o período impositivo 2º TRIMESTRE DE 2019.2. Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria.3 Aprobar o prazo de cobramento en período voluntario que abranguerá dende o día 2 de setembro de 2019 ata o día 2 de novembro de 2019. O interesado co documento cobratorio no seu poder, ben recibido por correo ou entregado no Concello no seu defecto, terá a opción de abonar estas débedas en calquera sucursal do BANCO PASTOR, ABANCA, BANCO SABADELL ou BANCO SANTANDER. Transcorrido este prazo a débeda resultante derivada das taxas pola prestación dos servicios de abastecemento de auga, recollida de lixo e sumidoiros será esixida pola vía de constrinximento, co recargo, xuros de demora e costas de exacción que procedan. A falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia, a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Contra as liquidacións incorporadas ó Padrón tódolos interesados poderán interpor RECURSO DE REPOSICIÓN ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. En Malpica de Bergantiños, 21/08/2019. O alcalde Walter Pardo Añón